
46 DR.30.11.2006 

 

Yang Berhormat bagi Sungai Petani sekali menyatakan bahawa BSLN 
katanya hanya menumpukan kepada seni lukisan, bukan seni arca dan architecture dan 
lain-lain. Dengan pindaan undang-undang yang saya sebutkan tadi, akta baru BSLN 
akan dapat menggarap lebih banyak lagi tema, bidang, skop kepada bidang seni yang 
memasukkan sekali bahan-bahan lain serta pendekatan-pendekatan lain agar selari 
dengan apa yang telah kita gariskan sebagai pentingnya Balai Seni Lukis itu tidak 
hanya sebagai balai, tetapi sesungguhnya sebagai satu tempat di mana percambahan 
seni akan berlangsung yakni seni tampak yang kita takrifkan sekarang.   

Mengenai rumah Pak Ali dibangkitkan oleh Yang Berhormat bagi Pendang, 
insya-Allah kami akan mendapatkan butir-butir lanjut daripada perkara tersebut.  
Setakat ini tidak ada waris dari mereka yang datang mendampingi Jabatan 
Kebudayaan atau Warisan. Walau bagaimanapun, pandangan Ahli Yang Berhormat 
bagi Pendang ini dihargai oleh kerana rumah itu memang satu-satunya rumah 
peninggalan yang sudah rosak akibat terbakar dan ia perlu mendapat perhatian 
kerajaan dan saya akan cuba melihatnya supaya menjadi realiti.   

Yang Berhormat bagi Bera juga melangsungkan pandangan tentang perhatian 
kepada waris Mat Kilau yang kata beliau kurang diberi tumpuan dan pandangan. Saya 
mohon maaf sekiranya ini sesungguhnya berlaku, tetapi kita telah sekalikan tempoh 
hari iaitu institusi seperti Kelab Sultan Sulaiman, kemudian rumah-rumah tua yang 
mempunyai sejarah diberi perhatian oleh Warisan. Lantaran Warisan adalah satu 
jabatan yang baru sangat dan aktanya baru diluluskan di sini, maka pegawai-pegawai 
kita pun masih belum genap untuk menjalankan tugas piawaian, penentuan, 
pemuliharaan, pemeliharaan dan sebagainya tetapi cadangan ini saya kira berpatutan 
dan bukan sahaja Mat Kilau tetapi penjasa-penjasa yang lain juga perlu kita beri 
penumpuan dan sekiranya ini menjangkau antara satu masyarakat kepada masyarakat 
yang lain kita pun tidak keberatan untuk memberi penghargaan dan ketinggian 
pandangan kita terhadap mereka. 

Tentang filem dokumentari yang perlu diperbanyakkan Yang Berhormat bagi 
Sungai Petani juga menggalakkan agar tayangan footage dengan izin, kata beliau 
dibuat di televisyen. Saya menghadapi masalah sedikit dengan rakan-rakan di KeKKWa 
oleh kerana soal footage filem ini berkaitan dengan Undang-undang Hak Cipta. Kami 
tidak dapat hanya mengambil footage itu dan menayangkan atau meminta Menteri 
Penerangan menayangkannya.  Walau bagaimanapun ada beberapa perjanjian yang 
telah dibuat oleh beberapa syarikat penerangan dan juga PR atau syarikat broadcasting 
atau penyiaran. Kami mungkin dapat menyalurkan pandangan ini kepada mereka dan 
sekiranya diterima, adegan-adegan tertentu dari filem klasik itu dapat kita tayangkan. 
Tentang filem dokumentari, Kabinet telah meluluskan baru-baru ini sejumlah 
peruntukan yang boleh menganjakkan paradigma perfileman kita dan saya sedang 
berusaha dengan gigih dengan pengeluar-pengeluar filem tempatan dan luar negara 
untuk meminta mereka mengambil bahagian dalam pengeluaran filem-filem 
dokumentari. Dua syarikat luaran seperti National Geographic dan Discovery telah pun 
menandatangani perjanjian usaha sama dengan FINAS dan insya-Allah ini akan 
memberi satu sumbangan juga kepada Tahun Melawat Malaysia tahun hadapan di 
samping sambutan Kemerdekaan 50 tahun.   

Di atas cadangan FINAS perlu mengadakan filem-filem mengenai 
persahabatan yang menunjukkan kasih sayang dan sebagainya ini. Ini adalah 
cadangan-cadangan baik dan kami akan cuba menyelitkan tema-tema tersebut bukan 
sahaja dalam filem-filem pendek tetapi dalam beberapa filem cereka yang 
berkemungkinan dapat menyajikan adegan-adegan setimpal.  

Tuan Pengerusi, Yang Berhormat bagi Setiu mohon KeKKWa 
memperhebatkan seni bela diri silat. Cadangan ini setimpal dengan dasar yang telah 
diterima dan juga yang akan dilaksanakan pada tahun hadapan. Perhimpunan silat, 
konvensyen silat, bantuan kewangan kepada badan-badan bukan kerajaan silat telah 
pun kita jalankan tetapi untuk mengapungkan silat kepada sukan kepada tahap yang 
lebih international ataupun antarabangsa, ini belum secukupnya dapat dilaksanakan.  
Alhamdulillah pada 4 Disember nanti, Yang Amat Berhormat Perdana Menteri akan 
bersama-sama dengan kementerian ini dan juga pesilat-pesilat seluruh tanah air yang 
lebih dari 1000 orang di Port Dickson dan di Konvensyen Silat itu akan diumumkan 
beberapa langkah positif untuk menghidupkan, mengharmonikan dan mempromosikan 
silat ini sebagai salah satu daripada cabang seni dan cabang sukan warisan yang perlu 
kita beri penekanan.   



Yang Berhormat bagi Sungai Petani sekali menyatakan bahawa BSLN katanya hanya menumpukan kepada seni lukisan, bukan seni arca dan architecture dan lain-lain. Dengan pindaan undang-undang yang saya sebutkan tadi, akta baru BSLN akan dapat menggarap lebih banyak lagi tema, bidang, skop kepada bidang seni yang memasukkan sekali bahan-bahan lain serta pendekatan-pendekatan lain agar selari dengan apa yang telah kita gariskan sebagai pentingnya Balai Seni Lukis itu tidak hanya sebagai balai, tetapi sesungguhnya sebagai satu tempat di mana percambahan seni akan berlangsung yakni seni tampak yang kita takrifkan sekarang. Mengenai rumah Pak Ali dibangkitkan oleh Yang Berhormat bagi Pendang, insya-Allah kami akan mendapatkan butir-butir lanjut daripada perkara tersebut. Setakat ini tidak ada waris dari mereka yang datang mendampingi Jabatan Kebudayaan atau Warisan. Walau bagaimanapun, pandangan Ahli Yang Berhormat bagi Pendang ini dihargai oleh kerana rumah itu memang satu-satunya rumah peninggalan yang sudah rosak akibat terbakar dan ia perlu mendapat perhatian kerajaan dan saya akan cuba melihatnya supaya menjadi realiti. Yang Berhormat bagi Bera juga melangsungkan pandangan tentang perhatian kepada waris Mat Kilau yang kata beliau kurang diberi tumpuan dan pandangan. Saya mohon maaf sekiranya ini sesungguhnya berlaku, tetapi kita telah sekalikan tempoh hari iaitu institusi seperti Kelab Sultan Sulaiman, kemudian rumah-rumah tua yang mempunyai sejarah diberi perhatian oleh Warisan. Lantaran Warisan adalah satu jabatan yang baru sangat dan aktanya baru diluluskan di sini, maka pegawai-pegawai kita pun masih belum genap untuk menjalankan tugas piawaian, penentuan, pemuliharaan, pemeliharaan dan sebagainya tetapi cadangan ini saya kira berpatutan dan bukan sahaja Mat Kilau tetapi penjasa-penjasa yang lain juga perlu kita beri penumpuan dan sekiranya ini menjangkau antara satu masyarakat kepada masyarakat yang lain kita pun tidak keberatan untuk memberi penghargaan dan ketinggian pandangan kita terhadap mereka. Tentang filem dokumentari yang perlu diperbanyakkan Yang Berhormat bagi Sungai Petani juga menggalakkan agar tayangan footage dengan izin, kata beliau dibuat di televisyen. Saya menghadapi masalah sedikit dengan rakan-rakan di KeKKWa oleh kerana soal footage filem ini berkaitan dengan Undang-undang Hak Cipta. Kami tidak dapat hanya mengambil footage itu dan menayangkan atau meminta Menteri Penerangan menayangkannya. Walau bagaimanapun ada beberapa perjanjian yang telah dibuat oleh beberapa syarikat penerangan dan juga PR atau syarikat broadcasting atau penyiaran. Kami mungkin dapat menyalurkan pandangan ini kepada mereka dan sekiranya diterima, adegan-adegan tertentu dari filem klasik itu dapat kita tayangkan. Tentang filem dokumentari, Kabinet telah meluluskan baru-baru ini sejumlah peruntukan yang boleh menganjakkan paradigma perfileman kita dan saya sedang berusaha dengan gigih dengan pengeluar-pengeluar filem tempatan dan luar negara untuk meminta mereka mengambil bahagian dalam pengeluaran filem-filem dokumentari. Dua syarikat luaran seperti National Geographic dan Discovery telah pun menandatangani perjanjian usaha sama dengan FINAS dan insya-Allah ini akan memberi satu sumbangan juga kepada Tahun Melawat Malaysia tahun hadapan di samping sambutan Kemerdekaan 50 tahun. Di atas cadangan FINAS perlu mengadakan filem-filem mengenai persahabatan yang menunjukkan kasih sayang dan sebagainya ini. Ini adalah cadangan-cadangan baik dan kami akan cuba menyelitkan tema-tema tersebut bukan sahaja dalam filem-filem pendek tetapi dalam beberapa filem cereka yang berkemungkinan dapat menyajikan adegan-adegan setimpal. Tuan Pengerusi, Yang Berhormat bagi Setiu mohon KeKKWa memperhebatkan seni bela diri silat. Cadangan ini setimpal dengan dasar yang telah diterima dan juga yang akan dilaksanakan pada tahun hadapan. Perhimpunan silat, konvensyen silat, bantuan kewangan kepada badan-badan bukan kerajaan silat telah pun kita jalankan tetapi untuk mengapungkan silat kepada sukan kepada tahap yang lebih international ataupun antarabangsa, ini belum secukupnya dapat dilaksanakan. Alhamdulillah pada 4 Disember nanti, Yang Amat Berhormat Perdana Menteri akan bersama-sama dengan kementerian ini dan juga pesilat-pesilat seluruh tanah air yang lebih dari 1000 orang di Port Dickson dan di Konvensyen Silat itu akan diumumkan beberapa langkah positif untuk menghidupkan, mengharmonikan dan mempromosikan silat ini sebagai salah satu daripada cabang seni dan cabang sukan warisan yang perlu kita beri penekanan.